নওগাঁ : গলা সমান পানিতে ডুবে আছে নওগাঁর মান্দা উপজেলা। চারদিকে পানি থাকলেও একটু বিশুদ্ধ পানির জন্য মানুষকে ছুটতে হচ্ছে দূর-দূরান্তে। ঘরের মধ্যে পানি ঢুকে পড়ায় রান্নার কাজ করতে হচ্ছে বাইরে। সীমাহীন দুর্ভোগে দিন কাটাচ্ছেন এসব এলাকার মানুষ। মঙ্গলবার নতুন করে প্লাবিত হয়েছে নিয়ামতপুর, আত্রাইসহ ৫ উপজেলার শতাধিক গ্রাম। অনেকে ঘরবাড়ি ছেড়ে বাঁধের উপর আশ্রয় নিয়েছেন। তিনদিন পার হলেও এখনও ত্রাণ না পাওয়ার অভিযোগ করেছেন বন্যা দুর্গতরা।